O carteiro Pat

O carteiro Pat é unha serie de animación de bonecos británica creada por John Cunliffe e producida por Woodland Animations e HIT Entertainment para a BBC, diríxese a nenos en idade preescolar e conta as aventuras de Pat Clifton, un carteiro de Greendale, unha vila de ficción inspirada nunha real de CumbriaBBC Cumbria. En 1986 editáronse un vídeo en tres volumes da serie, en anos sucesivos editáronse outros 18 e varios DVD así como libros didácticos e para colorear. A Televisión de Galicia emitiu a serie en 1985.
 Traxectoria 
A primeira tempada consistiu en 13 capítulos que se emitiron en 1981 dirixidos por Ivor Wood, Kate Fawkes e Theresa Plummer-Andrews e patrocinados polo correo británico, entre 1991 e 1994 realizáronse catro especiais e en 1996 emitiuse unha segunda tempada de 14 capítulos na que lle engadiron unha familia ao carteiro Pat . A partir de 2004 retomouse de novo a serie producida por Cosgrove Hall Films e sen o apoio do correo británicoBBC News, realizando catro tempadas ata 2008, a última co título Postman Pat: Special Delivery Service realizada pola produtora norteamericana Classic Media que recibiu numerosas críticas por se arredar do espírito orixinal<ref>{{Cita web |url=http://www.vieiros.com/nova/69400/o-carteiro-pat-xa-non-e-o-que-era |título=Vieiros |data-acceso=01 de setembro de 2010 |urlarquivo=https://web.archive.org/web/20100802120420/http://www.vieiros.com/nova/69400/o-carteiro-pat-xa-non-e-o-que-era |dataarquivo=02 de agosto de 2010 |urlmorta=yes }}</ref>. 
 Argumento   
En cada episodio desenvólvense as aventuras e desventuras de Pat Clifton, un carteiro rural sorrideiro e amigable que co seu gato Jess  distribúe co seu furgón o correo no val de Greendale, aínda que sempre prentende repartir o correo con toda a súa atención, sempre algún veciño lle pide consello distraéndoo do seu cometido laboral. Outros caracteres son a xefa de correos, a señora Goggins, o granxeiro Alf Thompson e o inventor local, Ted Glen.

 Repercusións 
En 2009  realizouse unha serie co gato Jess como protagonista Guess with Jess, coproducida entre o Reino Unido e o Canadá. O vehículo que utiliza Pat serviu de inspiración para contruír o automóbil máis pequeno do mundo apto para circular legalmenteMan transforms Postman Pat ride into world's smallest car The Daily Telegraph do 12 de maio de 2009. En outubro de 2009 Classic Media anunciou que chegara a un acordo con Timeless Films para producir unha longametraxe en 3D baseado no carácter do carteiro Pat que se estrearía no outono de 2011. Finalmente a película Postman Pat: The Movie'' foi presentada en maio de 2014 no Reino Unido.

 Notas 

 Véxase tamén 
 Outros artigos 

 Ligazóns externas 
 Postman Pat en Cbeebies
 O carteiro Pat na TVG
 Vídeo comparando a última versión de Postman Pat coa primeira. BBC News

Categoría:Animación
Categoría:Franquías mediáticas
Categoría:Series de televisión con versión galega